Authentication multifactorial

Le authentication multifactorial es un methodo de authentication in que le usator de un computator gania accesso solmente post correctemente presentar duo o plus pecias de evidentia, appellate factores, a un mechanismo de authentication:

 saper – un cosa que solmente le usator sape,
 possession – un cosa que solmente le usator possede, e
 essentia – un cosa que solmente le usator es.Traduction/regularisation del terminos anglese knowledge, possession e inherence.

Authentication bifactorial es le termino usate quando se usa solmente duo del tres factores precitate.

Un bon exemplo de authentication bifactorial es prender moneta de un cassero automatic; solmente le combination correcte de un carta bancari (un cosa que le usator possede) e un numero de identification personal (un cosa que le usator sape) permitte de exequer le transaction.

Duo altere exemplos es supplementar le contrasigno del usator con un contrasigno a uso unic (OTP) o per un codice generate o recipite per un authenticator (p.ex. un apparato de securitate o un telephono intelligente) que solmente le usator possede.

Le verification a duo passos o authentication a duo passos es un methodo de confirmar le identitate asserite per le usator usante un cosa que sape (contrasigno) e un secunde factor que es ni un possession, ni un essentia. Per exemplo, pro le secunde passo se pote demandar al usator de repeter un cosa inviate per un canal de communication alternative, o de verificar un numero a sex digitos generate per un application que es commun al usator e al systema de authentication.

 Referentias 

 Lectura ulterior 



Categoria:Securitate de information